Legal Document

Category: 356

Text:
136. ΑΠΟΦΑΣΗ ΕΠΙΤΡΟΠΗΣ ΚΕΦΑΛΑΙΑΓΟΡΑΣ Αριθ.6/163 της 6 Ιουλ.-17 Αυγ.1999 (ΦΕΚ Β΄1615) Ρυθμίσεις για την εμπρόθεσμη εκκαθάριση των συναλλαγών. Αφού έλαβε υπόψη: 1 .-Την Πράξη Νομοθετικού Περιεχομένου «Πρόσθετες ρυθμίσεις για τις χρηματιστηριακές συναλλαγές του ΧΑΑ) (ΦΕΚ 258 Α/18.11.1996). 2.-Την αρμοδιότητα της Επιτροπής Κεφαλαιαγοράς για τη ρύθμιση κάθε θέματος που έχει σχέση με την ομαλή λειτουργία της Χρηματιστηριακής αγοράς, σύμφωνα με το εδάφιο ζ της παρ. Ι του άρθρου 78 του Ν. 1969/1991. 3.-Την απόφαση 154/16.3.99/ θέμα 2 της Ε.Κ. «Κανονισμός εκκαθάρισης χρηματιστηριακών συναλλαγών και λειτουργία του Συστήματος Άϋλων Τίτλων». 4.-Την απόφαση 129/14.4.1998/ θέμα 5 της ΕΚ «Διευκόλυνση της εκκαθάρισης των συναλλαγών». 5.-Την απόφαση 90/19.11.1996/ θέμα 8 της Ε. Κ. «Διαδικασία παροχής καλύψεων για τις συναλλαγές στο ΧΑΑ». 6.-Την απόφαση 21/12.2.1997  της Εκτελεστικής Επιτροπής της Ε Κ «Λήψη μέτρων για τη διευκόλυνση της εκκαθάρισης των συναλλαγών». 7.-Το άρθρο 29Ατου Ν. 1558/85 «Κυβέρνηση και Κυβερνητικά όργανα», το οποίο προστέθηκε με το άρθρο 27 του Ν. 2081/1992 (ΦΕΚ 152Α/10.9.1992), αποφασίζει  ομόφωνα: Στις περιπτώσεις  καθυστέρησης παράδοσης τίτλων στο Κεντρικό Αποθετήριο Αξιών (με υλική και άϋλη μορφή) επιβάλλονται στα Μέλη του ΧΑΑ οι εξής κυρώσεις: 1. Μετά τον τελευταίο κύκλο διακανονισμού της Τ+3: α) για οφειλές σε τίτλους αξίας μέχρι δρχ. 10 εκατ. επιδεικνύεται επιείκεια και δεν επιβάλλονται κυρώσεις β) για οφειλές σε τίτλους αξίας μεγαλύτερης των δρχ. 10 εκατ. και μέχρι ποσού δρχ. 150 εκατ. επιβάλλεται πρόστιμο ως εξής: Ύψος οφειλής        Πρόστιμο  Συνολικό πρόστιμο 10-20 εκατ. δρχ.   100.000 δρχ.     100.000 δρχ. 20-30 εκατ. δρχ.    200.000 δρχ.     300.000 δρχ. 30-50 εκατ. δρχ.    300.000 δρχ.     600.000 δρχ. 50-100 εκατ. δρχ.    500.000 δρχ   1.100.000δρχ. 100-150 εκατ. δρχ.  1.000.000 δρχ.   2.100.000 δρχ. γ) για οφειλές σε τίτλους μεγαλύτερες των δρχ. 150 εκατ. επιβάλλεται ποινή  αποκλεισμού από τις συναλλαγές. Σε περίπτωση που  κρίνεται ότι ο αποκλεισμός θα μπορούσε να δημιουργήσει προβλήματα στην ομαλότητα της αγοράς, το ΧΑΑ σε συνεννόηση με την Επιτροπή Κεφαλαιαγοράς μπορεί να επιτρέψει συμμετοχή  στις συναλλαγές με επιβολή προστίμου 2% επί του ύψους της οφειλής. 2. Μετά τον τελευταίο κύκλο διακανονισμού των εκπρόθεσμων πράξεων της Τ+4: α) για οφειλές σε τίτλους αξίας μέχρι δρχ. 3 εκατ. επιδεικνύεται επιείκεια και δεν επιβάλλονται κυρώσεις β) για οφειλές σε τίτλους αξίας από δρχ. 3 εκατ μέχρι δρχ. 10 εκατ. επιβάλλεται πρόστιμο δρχ. 200.000. γ) για οφειλές σε τίτλους αξίας από δρχ. 10 εκατ. μέχρι δρχ. 75 εκατ. υποβάλλεται πρόστιμο διπλάσιο από το προβλεπόμενο υπό το στοιχείο 1β. δ) για οφειλές σε τίτλους μεγαλύτερες των  δρχ. 75 εκατ. επιβάλλεται ποινή αποκλεισμού από δις συναλλαγές. Σε περίπτωση που  κρίνεται ότι ο αποκλεισμός θα μπορούσε να δημιουργήσει προβλήματα στην ομαλότητα της αγοράς, το ΧΑΑ σε συνεννόηση με την Επιτροπή Κεφαλαιαγοράς μπορεί να επιτρέψει συμμετοχή στις συναλλαγές με επιβολή προστίμου 4% επί του ύψους της οφειλής. 3. Μετά τον τελευταίο κύκλο διακανονισμού των εκπροθέσμων πράξεων της Τ+5 και για οποιαδήποτε οφειλή τίτλων επιβάλλεται αποκλεισμός από τις συναλλαγές χωρίς εξαίρεση. Εάν κατά τη διάρκεια των συναλλαγών οποιασδήποτε ημέρας τακτοποιηθούν  οι υφιστάμενες εκκρεμότητες μπορεί να επιτραπεί στο Μέλος να επανέλθει στις συναλλαγές. Η απόφαση της Ε Κ 129/14.4.1998/Θέμα 5 «διευκόλυνση της εκκαθάρισης των συναλλαγών» καταργείται. Η παρούσα ισχύει από την έκδοση της. Από τις διατάξεις της παρούσας δεν δημιουργείται δαπάνη σε βάρος του Κρατικού Προϋπολογισμού. (Μετά τη σελ.282,530) Σελ. 282,531 Τεύχος 1443 Σελ. 63 Χρηματιστήρια Αξιών 12.Π.α.136